|  |  |  |
| --- | --- | --- |
| B O S N A I H E R C E G O V I N A |  | Б О С Н А И Х Е Р Ц Е Г О В И Н А |
| VIJEĆE MINISTARA | САВЈЕТ МИНИСТАРА |
| ***DIREKCIJA ZA EVROPSKE INTEGRACIJE*** |  |
| ***DIREKCIJA ZA EUROPSKE INTEGRACIJE*** | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

Sarajevo, 28.4.2025. godine

MEDIJIMA

**NAJAVA ZA MEDIJE**

**Osmi sastanak Pododbora za trgovinu, industriju, carinu i oporezivanje**

**između EU i BiH**

Osmi sastanak Pododbora za trgovinu, industriju, carine i oporezivanje između Evropske unije i Bosne i Hercegovine bit će održan u utorak, 29.4.2025. godine, u Briselu (početak u 09:30h).

Sa bh. strane sastankom će kopredsjedavati Brankica Pandurević iz Ministarstva vanjske trgovine i ekonomskih odnosa BiH, a sa strane EU Heinke Veit iz Evropske komisije (DG ENEST).

Na sastanku će, između ostalog, biti riječi o provođenju obaveza iz Sporazuma o stabilizaciji i pridruživanju i preporuka Evropske komisije vezanih za slobodno kretanje roba, industrijsku politiku, mala i srednja preduzeća, oporezivanje, carine i trgovinu.

Predsjedavajuća bh. delegacije Brankica Pandurević, pomoćnica ministra u Ministarstvu vanjske trgovine i ekonomskih odnosa BiH bit će na raspolaganju novinarima za izjave putem telefona nakon sastanka od 13:30 do 14:00 sati (kontakt osoba je Medaris Pozder, mobitel +387 62 333 996). Direkcija za evropske integracije će nakon sastanka distribusati saopćenje.

Pododbor za trgovinu, industriju, carinu i oporezivanje je jedan od sedam pododbora, zajedničkih tijela EU i BiH, osnovanih u skladu sa SSP-om u svrhu praćenja njegove primjene. Razmatra pitanja u vezi sa poglavljima 1, 16, 20, 29 i 30 *acquis*-a EU. O radu Pododbora vidi više <https://www.dei.gov.ba/bs/stabilization-agreement>.

Direkcija za evropske integracije